શેરન સ્ટોનના કહેવા અનુસાર એ સમયે એ તૂટી ચૂકી હતી અને જિંદગી તેને વિચિત્ર લાગી રહી હતી. તેની સાથે કોઈજ ન હતું. પરંતુ બાદમાં તેણે નક્કી કરી લીધું કે તે પોતાની તકલીફ કોઈનેય નહીં કહે અને એકલીજ જીવનનો સંઘર્ષ કરતી રહેશે. બસ તે દિવસથી આજ સુધી શેરન કહે છે કે તેને એકલા રહેવાની આદત પડી ગઈ છે. જો તેને વાત કરવાનું મન થાય તો તે ફોન ઉપાડીને કોઈ સાથે વાત નથી કરતી પરંતુ તેના ઘરમાં રહેલા વૃક્ષો અને છોડવાઓ સાથે વાત કરે છે જેનાથી તેને ખૂબ શાંતિ મળે છે. આ ઉપરાંત શેરન સ્ટોને ત્રણ બાળકો રોઅન, લાયર્ડ અને ક્વીનને દત્તક લીધા છે અને તે તેમની સાથે સમય ગાળે છે.